[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Sulev Vedler: mulle tundub, et e-residentide projekt on \"Hurraa-projekt\""}, {"text_idx": "#000004", "text": "Ajakirjanik Sulev Vedler u\u0308tles Vikerraadio saates \"Rahva teenrid\", et temale tundub e-residentsuse projekt \"hurraa-projektina\", kus vo\u0303imalike kaasnevate probleemide esile kerkimise peale ei ole u\u0308leliia palju mo\u0303eldud."}, {"text_idx": "#000006", "text": "\"Mulle tundub, et ta on selline \"hurraa-projekt\", mis u\u0308hel hetkel pandi ka\u0308ima ja ei mo\u0303eldud u\u0308ldse ohtudele. Esimeste e-residentide puhul unustati u\u0308ldse nende tausta kontrollimine,\" u\u0308tles Vedler."}, {"text_idx": "#000007", "text": "Vedler ma\u0308rkis, et juba siis oli selge, et nende avalduste menetlemiseks on vaja ko\u0303vasti to\u0308o\u0308jo\u0303udu. \"See avalduste la\u0308bivaatajate arv peaks olema to\u0303siselt vo\u0303imas. Olukorras, kus me tahame kogu aeg bu\u0308rokraatiat va\u0308hendada, peaksime me metsikult inimesi juurde palkama, kui tahta saada 10 miljonit e-residenti,\" arutles Vedler."}, {"text_idx": "#000008", "text": "Heidit Kaio viitas, et mullu laekus e-resident maksutulu miljon eurot. \"See on siis see tulu, millega peaks kaetama kulu, mis e-residentide vastu vo\u0303tmiseks kulub,\" u\u0308tles ta."}, {"text_idx": "#000009", "text": "Vedler ro\u0303hutas, et 10 miljonist e-residendist ei ra\u0308a\u0308gi enam keegi ja on mindud realistlikumate arvude juurde."}, {"text_idx": "#000010", "text": "Vedler viitas, et kogu maailma ra\u0308a\u0308gib maksuparadiisidest. \"Kui ma eelmisel aastal lugesin u\u0308kskord u\u0308hel na\u0308dalal ja\u0308rjest Postimeest, kus u\u0308hes lehes kurdeti, et riik ei lase e-residentidele pangas arveid avada ja ja\u0308rgmises oli, et kuidas ku\u0308ll riik nii teeb, et laseb siit mingeid suuri summasid pankadest la\u0308bi mingit musta raha. Muuseas need lood kandideerivad praegu Bonnieri auhinnale. Et kuidas Eesti pankadest on eriti ra\u0308past raha la\u0308bi la\u0308inud ja pangad ei tea, kes on nende kliendid. Igal pool maailmas on nii, et pankadele o\u0308edlakse - tunne oma kliente, a\u0308ra tegele mitteresidentidega. Ja siis tuleb Eesti riik ja u\u0308tleb, et tulge meile, tulge e-residendiks, ko\u0303ik on teretulnud. Ta\u0308itsa vastuolulised asjad,\" ra\u0308a\u0308kis Vedler."}, {"text_idx": "#000011", "text": "Eriti napakaks ideeks nimetas Vedler Eesti oma kru\u0308ptoraha Estcoini loomist. \"Nimetan seda to\u0303esti napakaks, sest meil oli suur-suur aktsioon minna u\u0308le eurole ja ma ei saa aru, milleks on vaja veel u\u0308hte raha. Kas euro ei sobi? Kas see ei ole piisavalt usaldusva\u0308a\u0308rne?\""}, {"text_idx": "#000012", "text": "Heidit Kaio lisas, et tema arvates ei tasuks e-residentsuse ideed u\u0308le parda heita, sest Eesti on omal moel avastanud Euroopa Liidu seaduste augu. \"Olemata Euroopa Liidu kodanik ja olles Eesti e-resident, on vo\u0303imalus kasutada Euroopa Liidu u\u0308histuru eeliseid,\" lausus ta."}, {"text_idx": "#000013", "text": "\"See on va\u0308ljaspool Euroopa Liitu asuvatele inimestele va\u0308ga peibutav ja po\u0303nev vo\u0303imalus,\" lisas ta."}, {"text_idx": "#000014", "text": "Ta ro\u0303hutas, et e-residentsuse mo\u0303te peaks olema siiski see, et Eesti teeniks selle pealt ka reaalset maksuraha. Ta so\u0303nas veel, et tuleb teha selgeks, mis on see, mis eristab meid tu\u0308u\u0308pilisest maksuparadiisist."}, {"text_idx": "#000016", "text": "Kaio so\u0303nul on hetkel see tulu rahaliselt liiga va\u0308ike. Vedleri so\u0303nul on Eesti saanud ta\u0308nu sellele siiski palju rahvusvahelist promo ja kinnistanud oma kuvandit e-riigina."}, {"text_idx": "#000018", "text": "Pankade konservatiivsus takistab e-residentsuse projekti elluviimist"}, {"text_idx": "#000019", "text": "Rahapesu andmebu\u0308roo juht: estcoini-idee riske on veel vara hinnata"}, {"text_idx": "#000020", "text": "E-residentsuse programmi juht lubab estcoini tulekut"}, {"text_idx": "#000021", "text": "Korjus: e-residentsuse programmil polnud alguses ametlikke eesma\u0308rke"}, {"text_idx": "#000022", "text": "Analu\u0308u\u0308s: e-residentsus on toonud Eestile tulu 14,4 miljonit eurot"}, {"text_idx": "#000025", "text": "Ma\u0308tik so\u0303itis end maanteeratturite EM-il esiku\u0308mnesse"}, {"text_idx": "#000029", "text": "Kiili: va\u0308lisma\u0308ngijate arv on balansis, Eesti meesteta liigat ei teeks"}, {"text_idx": "#000031", "text": "Barcelona po\u0308o\u0308ras viimase ku\u0308mne minutiga 0:2 kaotusseisu vo\u0303iduks"}, {"text_idx": "#000032", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000035", "text": "Rahapuudusel ja\u0308a\u0308b rajamata ainus so\u0303idukite tunnel U\u0308lemiste linnakusse"}, {"text_idx": "#000037", "text": "Erik Kalda: Eesti on u\u0308he vene noorte po\u0303lvkonna maha maganud"}, {"text_idx": "#000038", "text": "Majandusministeerium kaalub to\u0308o\u0308tutoetuste perioodi lu\u0308hendamist"}, {"text_idx": "#000044", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000048", "text": "Klassikaraadio salvestas Noe\u0308pi muusikatunni Metsku\u0308la Algkoolis"}, {"text_idx": "#000054", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000055", "text": "O\u0303S 2025 keskendub keele normimisele ja kirjeldamisele"}, {"text_idx": "#000057", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000058", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]